༢ཆང་གི་འབྱུང་ཁུངས་དང་ཉེས་པ་བསྟན་པ།དེ་ལས།དེ་ཡང་ཐོག་མར་བྱུང་ཚུལ་ནི།རི་རབ་བང་རིམ་གསུམ་པ་ན།རྟག་མྱོས་ཀུ་མ་ར་ཙ་གནས།འབྲུ་བཅུད་རྩི་ཏོག་ཤིང་ཏོག་ལ།ཨ་མྲི་ཏ་ཡི་ཕབས་བཏབ་ནས།བསྙལ་དང་མྱོས་དང་ལངས་དང་གསུམ།ཡུ་ཏི་ཆང་ལ་ལོངས་སྤྱོད་བྱེད།དེ་ལ་བག་མེད་འགལ་འཐུངས་པས།སྐོམས་པ་ངོམས་དང་བཟི་བ་དང་།མྱོས་དང་རྨུགས་དང་འཐིབས་པར་བྱུང་།དེ་ཚེ་བང་རིམ་གསུམ་པའི་མི།མཚེ་མ་གནོད་སྦྱིན་ལྷ་ཡིས་ཀྱང་།བཏུང་བའི་ཡུ་ཏིས་རྐྱེན་བསླངས་ནས།ལྷ་དང་ལྷ་མིན་འཁྲུག་པ་བྱུང་།ལྷ་སྲས་ཁྱེའུ་ལྕམ་དྲལ་རྣམས།གཅིག་ལས་སྐྱེ་བ་མ་སྲིད་ཀྱང་།གཉིས་གཉིས་འགྲོགས་ཏེ་མཚེ་རུ་སྐྱེས།དེས་ན་གནོད་སྦྱིན་མཚེ་མ་ཞེས།ལྕམ་དྲལ་གཅིག་ལ་གཅིག་འཚོ་ཞིང་།གཅིག་སྲོག་གཅིག་གིས་བཅད་ནས་སུ།ལྷ་ལ་དམེ་དང་ཁྲེལ་ཤོར་བས།གཙང་མའི་ལྷ་རིགས་ཐུགས་འཁྲུགས་ནས།ལྷ་ཁམས་སྨེ་ཞིང་མནོལ་བ་ལས།ཞེས་དང་།